ਛਿੱਦੀਆਂ
ਲੱਸੀ ਵਿਚਲੇ ਮਲਾਈ ਦੇ ਨਿੱਕੇ-ਨਿੱਕੇ ਟੁਕੜਿਆਂ ਨੂੰ ਜੋ ਰਿੜਕਣ ਤੋਂ ਪਿੱਛੋਂ ਰਹਿ ਜਾਂਦੇ ਹਨ, ਛਿੱਦੀਆਂ ਕਹਿੰਦੇ ਹਨ। ਦੁੱਧ ਨੂੰ ਜਦ ਕਾੜ੍ਹਨੀ ਵਿਚ ਉਬਾਲਿਆ ਜਾਂਦਾ ਹੈ ਤਾਂ ਦੁੱਧ ਉੱਪਰ ਮਲਾਈ ਆ ਜਾਂਦੀ ਹੈ। ਇਸ ਮਲਾਈ ਵਾਲੇ ਦੁੱਧ ਨੂੰ ਫੇਰ ਚਾਟੀ ਵਿਚ ਪਾ ਕੇ ਜਾਗ ਲਾਇਆ ਜਾਂਦਾ ਹੈ। ਜਾਗ ਲੱਗਣ ਨਾਲ ਦੁੱਧ ਜੰਮ ਜਾਂਦਾ ਹੈ। ਦੁੱਧ ਦਾ ਦਹੀ ਬਣ ਜਾਂਦਾ ਹੈ। ਫੇਰ ਏਸ ਦਹੀ ਨੂੰ ਮਧਾਣੀ ਨਾਲ ਰਿੜਕਿਆ ਜਾਂਦਾ ਹੈ। ਰਿੜਕਣ ਨਾਲ ਮੱਖਣ ਆ ਜਾਂਦਾ ਹੈ। ਮੱਖਣ ਕੱਢਣ ਪਿੱਛੋਂ ਚਾਟੀ ਵਿਚ ਲੱਸੀ ਰਹਿ ਜਾਂਦੀ ਹੈ। ਇਸ ਲੱਸੀ ਵਿਚ ਮਲਾਈ ਦੇ ਨਿੱਕੇ-ਨਿੱਕੇ ਕੁਝ ਟੁਕੜੇ ਵੀ ਰਹਿ ਜਾਂਦੇ ਹਨ। ਲੱਸੀ ਵਿਚ ਰਹੇ ਮਲਾਈ ਦੇ ਨਿੱਕੇ-ਨਿੱਕੇ ਟੁਕੜੇ ਹੀ ਛਿੱਦੀਆਂ ਹੁੰਦੀਆਂ ਹਨ। ਜਦ ਕੋਈ ਲੱਸੀ ਪੀਂਦਾ ਹੈ ਤਾਂ ਇਹ ਛਿੱਦੀਆਂ ਵੀ ਲੱਸੀ ਦੇ ਨਾਲ ਹੀ ਪੀਤੀਆਂ ਜਾਂਦੀਆਂ ਹਨ। ਜਿਹੜੇ ਪਰਿਵਾਰ ਛਿੱਦੀਆਂ ਪਸੰਦ ਨਹੀ ਕਰਦੇ, ਉਹ ਲੱਸੀ ਨੂੰ ਪੋਣੀ ਨਾਲ ਪੁਣ ਕੇ ਛਿੱਦੀਆਂ ਬਾਹਰ ਕੱਢ ਦਿੰਦੇ ਹਨ। ਕਈ वे ਬੱਚੇ ਛਿੱਦੀਆਂ ਖਾਣੀਆਂ ਵੀ ਪਸੰਦ ਕਰਦੇ ਹਨ।